Þeir Örn Hauksteinn Ingólfsson og Halldór Bjarki Einarsson eru báðir við læknanám í Árósum . Örn er á 4. ári en Halldór Bjarki á 3. ári Þeir segjast báðir hafa farið í Numerus Clausus við læknadeild HÍ en ekki komist inn og því sótt um inngöngu í læknadeildina í Árósum sem er ein af þremur læknadeildum í Danmörku , hinar tvær eru í Óðinsvéum og Kaupmannahöfn . Þeir urðu góðfúslega við þeirri beiðni að lýsa náminu svo samanburður við læknanámið heima á Íslandi væri mögulegur en varla þarf þó að taka fram að námið er fyllilega sambærilegt og veitir sömu réttindi . Náminu er skipt upp í tvo hluta . Fyrsti hlutinn samanstendur af líffærafræði og vefjafræði , erfðafræði , sálarfræði og verknámi á 3. önn . Á öðru námsári hefjast heilsárskúrsar í ólífrænni og lífrænni efnafræði , sem og læknisfræðilegri eðlis-fræði og lífeðlisfræði . Fyrsta hlutanum lýkur með prófum í ónæmis - og örveirufræði , faraldsfræði og umhverfis - og vinnutengdri læknisfræði . Annar hluti læknisfræðinnar í Árósum hefst með kúrsum í lyfja - og meinafræði ásamt smærri kúrsum í sálarfræði og heimspeki . Fjórða árinu lýkur með einnar annar verknámi í lyf - og skurðlækningum . Á fimmta ári eru kenndar háls , - nef - og eyrnalækningar , og húð - og kynsjúkdómafræði , ásamt augnlæknisfræði . Níundu önninni lýkur síðan með sex vikna rannsóknarverkefni . Nemendur sem tekið hafa rannsóknarár , sem er í boði fyrir þá sem hafa sérstakan áhuga á rannsóknum , fá kúrsinn metinn standist þeir rannsóknarárið . Á seinni hluta fimmta ársins , fara nemendur aftur á spítala í verknám , í almenna læknisfræði , taugalæknisfræði og taugaskurðlækningar . Einnig er kennd fræðileg æxlafræði . Verknámið heldur svo áfram á fæðinga - og kvensjúkdómadeild og lýkur með barnalæknisfræði . Sjötta árið hefst með klínískri erfðafræði , myndgreiningu , geislalæknisfræði og klínískri lyfjafræði , öldrunarlæknisfræði og geðlæknisfræði . Einnig er kennd réttarlæknisfræði og gigtarlæknisfræði . Elleftu önn lýkur með kúrs í fæðingar - og kvensjúkdómalæknisfræði . Á tólftu önn , sem og jafnframt er sú síðasta , undirbúa nemendur sig fyrir kandídatspróf í lyf - og skurðlækningum . Námið endar svo með skriflegu prófi í barnalæknisfræði . Turnus , eða kandídatsárið í Danmörku , er 1 og ½ ár , ein önn á lyflækningadeild , ein á skurðdeild og ein á heilsugæslu . Þeir Örn og Halldór benda á að námið er ekki eins byggt upp í öllum þremur deildunum í Danmörku en niðurstaðan er að sjálfsögðu sú sama . Loks má nefna að fyrir íslenska stúdenta í Danmörku eru skólagjöld engin og námið því ódýrara en víðast hvar annars staðar utan Norðurlandanna . Aðspurðir um framhaldsnám segist Halldór horfa til Bandaríkjanna en hann tók rannsóknarár í Bandaríkjunum og hyggst fara aftur þangað eftir kandídatsárið sitt . Dvölin vestanhafs reyndist vera lærdómsrík og bauð uppá mikla möguleika . Örn kveðst óráðinn ennþá en honum þykir líklegt að fyrir valinu verði eitt af Norðurlöndunum . Á hverjum stað er svo sjálfstæð starfsemi undirfélaga FÍLD . Hlutverk félagsins er að gæta hagsmuna félagsmanna , efla félagsleg tengsl , miðla upplýsingum nemenda á milli , taka á móti nýnemum og kynna félagið .